**Тэма: Напісанне слоў з ў**

Мэты: мяркуецца, што к канцу ўрока вучні навучацца вымаўляць і пісаць словы з ў

Задачы:

* засяродзіць увагу вучняў на адрозненні ў артыкуляцыі зычнага гука ў і галоснага гука у
* параўнаць рускія словы і беларускія адпаведнікі з гукам ў
* фарміраваць навыкі вымаўлення і напісання слоў з ў
* пазнаёміць з правілам напісання ў
* развіваць фанематычны слых
* узбагачаць слоўнікавы запас вучняў лексіка-семантычнай групай “птушкі”
* выхоўваць любоў да прыроды роднага краю

Ход урока

**I. Арганізацыйна-матывацыйны этап**

Ляжаць на стале сшыткі, ручкі і кніжкі.

Парадак такі не бывае залішні.

І толькі тады на ўроку спакой,

Калі ўсё, што трэба, ёсць пад рукой.

**II. Праверка дамашняяя задання.**

* Без чаго мы не можам ісці далей? (без нашых ведаў)
* Давайце ўспомнім, што мы ведаем пра гукі. На якія дзве групы дзеляцца ўсе гукі? Колькі галосных гукаў? Назавіце.
* Чым на пісьме абазначаюцца гукі? (літарамі). Колькі літар у беларускім алфавіце?

Узаемаправерка дамашняга задання

- Прачытайце словы, якімі вы падпісалі малюнкі. (суніцы, маліны, брусніцы, слівы, чарніцы, клубніка, агрэст)

- Якія галосныя літары падкрэслілі ў словах суніцы, маліны

* Назавіце словы, якія ў вас атрымаліся (конь, воўк, вожык). Як іх можна назваць адным словам. Назавіце зычныя, якія падкрэслілі.

Узаемааценка

**III. Пастаноўка тэмы ўрока**

* Як вы думаеце, ці ўсе сакрэты літар мы з вамі ведаем?
* Ці хочаце вы пазнаёміцца сёння з новым сакрэтам? А вось з сакрэтам якіх літар мы будзем знаёміцца вы даведаецесь, калі паслухаеце казку.

Тэхналагічны прыём “Чытанне з прыпынкамі”

* У казачнай краіне галосных жыла літара у . А ў суседняй краіне зычных таксама жыла літара, пра якую казалі, што яна вельмі падобна на літару у, але мае і адрозненні.
* Як вы думаеце, што гэта за літара? (ў)
* І вось аднойчы гэтыя літары сустрэліся, каб пазнаёміцца, расказаць пра сябе. Сустрэўшыся, яны ўбачылі, што сапраўды вельмі падобныя адна на адну, але кожная выконвае сваю работу, свае абавязкі.
* Ці здагадаліся вы, сакрэты якіх літар мы сёння даведаемся?

- Як вы думаеце, што расказалі пра сябе гукі У, Ў? Чым гэтыя гукі адрозніваюцца? Калі яна галосная, то склад утварае?

- Сёння мы даведаемся, калі на работу выходзіць у, а калі ў? Навучымся пісаць словы з гэтымі гукамі і правільна іх вымаўляць.

Ст. 89, пр. 170

- Якімі гукамі адрозніваюцца словы, напісаныя па-руску і па-беларуску?

Гульня “Вызнач і вымаві па-беларуску”

Пасля кожнага названага слова настаўнік робіць паўзу. Калі вучні чуюць беларускае слова, то паўтараюць, калі рускае, то маўчаць.

Правда, праўда, кроў, кровь, коровка, кароўка, напісаў, напісал, лев, леў.

**IV. Чыстапісанне**

**Уу ў**

**аў оў еў ыў іў**

**лу му ту ну жу**

Ласта\_ка, жа\_рук, маліна\_ка

* У словы устаўце прапушчаную літару ў і прачытайце, якія словы атрымаліся.
* Запішыце словы, падзяліце іх на склады

**V. Работа над новым матэрыялам.**

* Адгадайце загадкі, адгадкі запішыце.

1. Вялікая птушка, якая добра плавае, з доўгай шыяй, можа быць свойская або дзікая. (гусь)

2. Дамашняя птушка, якая нясе яйкі. Пра яе кажуць, што яна квохча. (курыца).

3. Птушка, якая жыве паблізу ад вадаёмаў, з доўгай дзюбай, прыходзіла ў госці да лісы ў казцы, дзе тая частавала яе кашай. (журавель)

- Чым гэтыя словы падобныя?

- Падзяліце на склады.

- Чым адрозніваюцца? ( у адных гук [у], у другіх – [ў])

- Які гук У ? Ў?

* Які з гэтых гукаў утварае склад, а які не?
* Як называюцца літары, якімі абазначаюцца гэтыя гукі? Чаму называецца

У нескладовае?

Адначасова на дошцы сатаўляецца кластэр

У Ў

галосны зычны

склад утварае склад не ўтварае

у у нескладовае

*Вынік:*

* Чым адрозніваюцца літары адна ад адной?
* Калі пішацца у, а калі ў?

Індывідуальная работа

* Прачытайце верш.
* Знайдзіце словы з літарай ў. Колькі іх?

**Сёння досвіткам Аўсей**

**Злавіў аўсянку ў аўсе.**

**Быў авёс расяны зранку –**

**У расе ўся аўсянка.**

Слоўнікавая работа.

* Якія словы незразумелыя?
* Дзе стаіць літара ў? ( у пачатку слова, у канцы, у сярэдзіне слова)
* Пакажыце гэта на схеме.

… ў… ….. ў…… …. Ў

* Чаго не хапае ў схемах? Ад чаго залежыць выбар буквы у або ў? ( ад суседа злева).

Скласці алгарытм.

У ? Ў

Зычн. У Гал. Ў

**Запомні :**

**”ў” не бывае:**

* У пачатку сказа.
* Пасля знакаў прыпынку.
* Вялікай літарай.

Правіла падручніка с. 89

С. 89, пр. 171

- Чаму птушкі адлятаюць у вырай? Як трэба дапамагаць тым птушкам, якія застаюцца зімаваць?

- Якія словы мы будзем выпісваць?

*Прагнастычная самаацэнка*

* Як вы думаеце, як вы справіцесь з гэтым заданнем?

*Самаправерка*

**VI. Замацаванне ведаў.**

Прачытайце заданне.

* - франтальная работа.

**Работа ў парах. (папераджальны дыктант)**

У словы трэба ўставіць літару у або ў

- Як вы думаеце, як справіцесь з заданнем? Што будзем ацэньваць? (умею ці не ўмею выбіраць літару у ці ў)

1 вырыянт возьме словы з літарай ў

2 варыянт – з літарай у.

* Каб усе добра выканалі заданне, каму будзе цяжка, карыстайцеся алгарытмам, які мы склалі.

Жо\_ты, з\_бр, во\_к, пт\_шкі, гол\_б, ж\_ра\_лі.

* З якім словам выйшла спрэчка?

*Запіс слоў пад дыктоўку.*

*Ацэнка і ўзаемааценка.*

**VII. Работа ў групах.**

**Разгадайце крыжаванку**

1, 2, 3 групы

1. Чалавек, які вучыць дзяцей.

2. Маленькая птушка, якая корміцца насякомымі, ловіць іх у паветры.

3. Дзікая жывёла, якая корміцца іншымі жывёламі.

4. Другі дзень тыдня.

4, 5, 6 групы

1. Назва нашай краіны

2. Птушка - сімвал Беларусі

3. Жывёла – сімвал Беларусі.

4. Расліна-сімвал Беларусі.

- Ацаніце работу ў групах.

- Праверка. Якія словы атрымаліся?

- Якую літару напісалі ў выдзеленых клетках?

- Ацаніце работу сваёй групы.

**VIII. Работа са сказам.**

* Ст. 90 пр. 173
* Ёсць у любым правіле выключэнні. Знаёмства са слоўнікавым словам акварыум.

**IX. Падвядзенне вынікаў.**

Тэст.

1. Як называецца літара”Ў”?

Т) у

Д) у нескладовае

2. Які гук [Ў]?

А) галосны

З) зычны

3. Пасля якіх літар ты будзеш пісаць “Ў”?

Я) а, о, е, у, і.

Г) к, дз, й, б, в, р.

4. Пасля якіх літар ты не будзеш пісаць “Ў”?

С) а, я, ю, і , у.

К) л, м, н, р, п, д.

5. Ці можна пісаць “Ў” у пачатку слова?

Р) не, толькі ў сярэдзіне або ў канцы слова.

У) так, калі папярэдняе слова заканчваецца на галосны.

6. У якіх словах трэба пісаць “ў”?

Й) дзя\_чаты, а\_торак, дрэ\_ца.

П) лас\_нак, пт\_шка, чыг\_нка.

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
|  |  |  |  |  |  |

**X. Рэфлексія.**

* Кожны вучань атрымлівае сілуэт літары “Ў”. Яго трэба расфарбаваць ў згоднасці з наступным ключом.

Зялёны – правіла напісання “Ў” засвоіў добра.

Жоўты – засвоіў добра, але не заўсёды магу прымяніць.

Чырвоны – правіла не зразумеў, патрабую дапамогі.

**XI. Дамашняе заданне. РС ст. 27, пр. 27, правіла**